Diari Oficial de la Generalitat Valenciana


Sumari del DOGV 6876, del 04-10-2012 (2012/9068)

ORDE 28/2012, de 25 de setembre, de la Conselleria de Turisme, Cultura i Esport, per la qual es deixa sense efecte l'Orde 6/2012, de 26 de març, de la Conselleria de Turisme, Cultura i Esport, per la qual es regulen i convoquen les ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6876

Data del DOGV
:   04-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9068


Data del document
:   25-09-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 28/2012, de 25 de setembre, de la Conselleria de Turisme, Cultura i Esport, per la qual es deixa sense efecte l'Orde 6/2012, de 26 de març, de la Conselleria de Turisme, Cultura i Esport, per la qual es regulen i convoquen les ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012. [2012/9068]  
Mitjançant l'Orde 6/2012, de 26 de març, de la Conselleria de Turisme, Cultura i Esport, es van regular i convocar ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012 (DOCV 6756, de 18 de abril de 2012).  
Posteriorment, per mitjà de l'Orde 23/2012, de 5 de juliol, de la consellera de Turisme, Cultura i Esport, es va minorar l'import global màxim previst en l'Orde 6/2012 mencionada en el paràgraf anterior.  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la concessió de la subvenció.  
L'actual crisi econòmica ha provocat un important increment del dèficit públic que ha obligat a adoptar mesures dràstiques i urgents per a contindre'l i reduir-lo, la qual cosa determina que resulte inviable l'assumpció dels compromisos de gasto previstos per a esta convocatòria.  
En conseqüència, fent ús de les facultats que em conferix l'article 28 de la Llei 5/1983, de 30 de desembre, del Consell, així com l'article 47.11 del Text Refós de la Llei d'Hisenda Pública de la Generalitat,  
  
  
ORDENE  
  
Primer  
Deixar sense efecte l'Orde 6/2012, de 26 de març, de la Conselleria de Turisme, Cultura i Esport, per la qual es regulen i convoquen les ajudes destinades a la difusió de recursos turístics dels municipis d'interior de la Comunitat Valenciana per a l'exercici 2012.  
  
Segon  
Deixar sense efecte tots els actes administratius derivats de l'aplicació de l'esmentada orde.  
  
Tercer  
Respecte a les sol·licituds presentades abans d'esta orde, s'arxiven sense més tràmit per haver quedat sense objecte la seua pretensió, en compliment del que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 8 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà des ser publicada.  
  
València, 25 de setembre de 2012  
  
La consellera de Turisme, Cultura i Esport,  
LOLA JOHNSON SASTRE